
Projekteerimistingimuste kinnitamine

(Peetri plats 3-1 mitteeluruumide Narva Külastuskeskuseks rekonstrueerimine)
	1. ASJAOLUD JA MENETLUSE KÄIK


22.04.2013. a. Narva Linna Arenduse ja Ökonoomika Amet taotles (taotlus nr 3759/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Peetri plats 3-1  mitteeluruumide Narva Külastuskeskuseks rekonstrueerimiseks. Eesmärgiks on rajada Eestit tutvustav interaktiivne saal ja abiruumid (hoiuruum, tualett/dušs). Uus saal ühendatakse Külastuskeskuse olemasolevate ruumidega, laiendades Külastuskeksuse ruume.
	2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.3
Ehiusseaduse §19 lõikele 1 punkt 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.
2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.


	3. OTSUS


Kinnitada projekteerimistingimused Peetri tn 3-1 mitteluruumide Narva Külastuskeskuseks rekonstrueerimiseks järgnevalt:

3.1 ÜLDANDMED

3.1.1
Ehitisregistri andmed: mitteeluruumi nr 1pind 72,5m².
3.1.2 Kinnistusraamatu andmed: katastriüksuse tunnus 51101:001:0053.

3.2 PROJEKTEERIMISE EESMÄRK

Projekti koostamise eesmärgiks on Peetri tn 3-1 mitteluruumide Narva Külastuskeskuseks rekonstrueerimine.
3.3 ÜLDNÕUDED

3.3.1
Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, MKM 28.11.2002. a määrusele „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes“, Eesti Standardist EVS 811:2012 „Hoone ehitusprojekt”, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3. Enne projekteerimise algust tuleb läbi viia rekonstrueeritava hooneosa seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel. 
3.3.4 Vajalikud insener-tehnilised osad esitada Eesti Standartidega ettenähtud mahus.

3.3.5 Rekonstrueeritava hooneosa vaated esitada mõõtkavas 1:100. Vaadetel näidata projekteeritava ala piirid, vaadete tähistused, akende ja uste värvitoonid jne. 

3.3.6 Projekti koosseisus esitada situatsiooniskeem, avade täitmise plaan, avatäidete spetsifikatsioon, rekonstrueeritavate põrandate plaan ja lõiked, uute ja rekonstrueeritavate seinte spetsifikatsioon ja lõiked, siseruumide eksplikatsioon, evakuatsiooniskeem, rekonstrueeritava hooneosa püstlõige jne. 
3.3.7
Eelneva ehitusprojekti joonised või inventeerimisjoonised, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.8
Esitada Arhitektuuri- ja Linnaplaneerimise Ametile kooskõlastamiseks “Peetri tn 3-1 mitteluruumide Narva Külastuskeskuseks rekonstrueerimise ehitusprojekt” vähemalt kahes identses komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED
3.4.1 Näha ette kaasaegne ja huvitav siselahendus.

3.4.2 Lubatud on uute siseseinte püstitamine. Keelatud on piirde- ja kandetarindite lammutamine. 

3.4.3 Hoone fassaadide muutmine (aknaavade kinnimüürimine, aknaavade osaline kinnimüürimine, välisviimistluse ja värvilahenduse muutmine) ei ole lubatud. 
3.4.4 Rekonstrueeritava hooneosa sisetarindite osaliseks ümberehitamiseks (sh avade sisselõikamiseks) ning tarindite demonteerimiseks loa väljastamisest teeb Narva Linnavalitsus otsuse tehnilise ekspertiisi tulemuste alusel.

3.4.5 Sisetehnosüsteemide rekonstrueerimine: tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. 

3.4.6 Ühisomandis olevate ventilatsioonišahtide tarindite likvideerimine ning ventilatsioonilõõride rikkumine ei ole lubatud.

3.4.7 Kõrgendatud niiskusega ruumide projekteerimise puhul tagada pikaajaline kaitse niiskuse eest. Ventilatsioonilõõride puudumise puhul näha ette sundventilatsioon. 

3.4.8 Näha ette eluruumi varustamine suitsuanduritega.
3.4.9
Kasutatavad materjalid, tooted, seadmed, tehnosüsteemid ja nende paigaldamise tehnoloogia peavad vastama kehtestatud nõuetele.
3.4.10
Sisekujunduse projektis tuleb esitada mööbli ja inventari tehniline spetsifikatsioon.

3.6 KOOSKÕLASTUSED
3.6.1
Ida-Eesti Päästekeskus.
3.6.2

Narva Linnavalitsuse Arhitektuuri- ja Linnaplaneerimise Amet.
3.6.3    Kinnisasja kaasomanikud (kui rekonstrueerimine puudutab kinnisasja ühisomandisse kuuluvaid osasid, siis tuleb esitada kinnisasja kaasomanike enamuse otsus, kui sellele enamusele kuulub suurem osa ühises asjas (Ehitusseadus § 23 lõige 11, Asjaõigusseadus § 72).

3.6.4

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 01.05.2015 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

